सीमित प्रसारण कार्यक्रम का उद्देश्य किसानों को उनकी आवश्यकतानुसार स्थानीय रुप से निर्मित कार्यक्रम के माध्यम से स्थानीय भाषा/बोली में जानकारी प्रदान करना है। सीमित प्रसारण कार्यक्रम सांय 06:00/06:30 बजे प्रसारित किये जाते हैं। वर्तमान में, ये कार्यक्रम 36 केन्द्रों में बनाये जा रहे हैं तथा 180 उच्च/कम पावर ट्रांसमीटर (एचपीटी/एलपीटी) से प्रसारित किए जा रहे हैं। यह 30 मिनट के कार्यक्रम हैं तथा सप्ताह के पांच दिन प्रसारित किये जाते हैं। निधि उपलब्धता के आधार पर कुछ और सीमित प्रसारण स्टेशनों को शामिल किया जा सकता है। क्षेत्रीय और सीमित प्रसारण केन्द्रों द्वारा प्रसारित पांचो कार्यक्रमों का अलग-अलग समय रखा गया है ताकि दोनों कार्यक्रमों को देखा जा सके।